Cara Delevingnová

Cara Jocelyn Delevingne (* 12. august 1992, Londýn, Spojené kráľovstvo) je anglická modelka a herečka.

 Životopis 
Narodila sa v Londýne. Je dcérou Anne Delevingne (rodené Stevens) a Charlesa Hamara Delevingne.http://www.standard.co.uk/lifestyle/fashion/the-divine-delevingnes-cara-delevingnes-society-family-8367966.html¸ Navštevovala Bedales School v Hampshire. Má dve staršie sestry Chloe a Poppy, ktorá sa tiež venuje modelingu.http://fashion.telegraph.co.uk/article/TMG8385208/Model-siblings-Poppy-and-Cara-Delevigne.html

 Modeling 
V roku 2009 podpísala zmluvu s agentúrou Storm Model Management a v roku 2010 sa objavila na módnych prehliadkach značky Burberry a Clements Ribeiro. V roku 2011 sa stala tvárou značky Burberry a ich kolekcie jar/leto 2011. Neskôr sa stala aj tvárou kolekcie jar/leto 2012, spoločne s hercom Eddie Redmaynom.http://www.digitalspy.co.uk/showbiz/news/a358344/eddie-redmayne-cara-delevingne-pose-for-burberry-videos-pictures.html

Účinkovala v reklamných kampaniach niekoľkých značiek vrátane H&M Authenic kolekcia (2011), Dominic Jones Jewellery (2012), Blumarine, Zara a Chanel. Predvádzala na prehliadkach značiek Shiatzy Chen, Moschino, Jason Wu, Oscar de la Renta, Burberry, Dolce & Gabanna, Fendi, Stella McCartney, Dsquared a Chanel.http://www.graziadaily.co.uk/beauty/archive/2012/03/09/beauty-crush--cara-delevingne-takes-fashion-week-by-storm.htm V roku 2009 bola na titulnej strane magazínu Vogue. V septembri roku 2013 sa objavila na titulke magazínu W. Počas rokov 2012 – 2013 predvádzala na módnych prehliadkach značky Victoria Secret. Stala sa tvárou značky Chanel v roku 2013, spoločne s modelkou Saskia de Brauw.http://fashiongonerogue.com/saskia-de-brauw-cara-delevingne-versailles-chanel-cruise-2013-campaign-karl-lagerfeld

 Herectvo 
V roku 2012 získala menšiu rolu vo filmovej adaptácii Anny Kareninovej. V roku 2013 sa objavila vo videohre Grand Theft Auto ako DJ. V roku 2014 hrala po boku Kate Beckinsale a Daniel Brühla v thrilleri The Face of an Angel.http://www.cosmopolitan.com/lifestyle/news/a19806/amanda-knox-movie/ V apríli 2014 bolo oznámené, že získala rolu Henriette v romantickom filme Tulip Fever. Ďalšiu menšiu rolu získala vo filme Pan (2015).http://www.deadline.com/2014/04/cara-delevingne-model-movie-pan-tulip-fever/ 16. septembra 2014 bolo oznámené, že si zahrá hlavnú rolu Margo Roth Spiegelman vo filmovej adaptácii novely Johna Greena Papierové mestá.http://variety.com/2014/film/news/cara-delevingne-john-green-paper-towns-1201306840/ Môžete ju vidieť aj vo filme Suicide Squad (2016), kde si zahrala rolu čarodejnice Enchantress. 

 Ocenenia 
 V roku 2012 vyhrala cenu British Fashion Award v kategórii Modelka roka. 
 6. septembra 2014 bola vymenovaná veľvyslankyňou značky Penshoppe.

 Referencie 

 Iné projekty 

 Externé odkazy 



 Zdroj 

Kategória:Britské modelky
Kategória:Anglické filmové herečky
Kategória:Anglické televízne herečky
Kategória:Anglické speváčky
Kategória:LGBT osobnosti USA
Kategória:Osobnosti z Londýna
Kategória:Anglickí nebinárni herci
Kategória:Anglickí nebinárni speváci